stanford-oval/wikipedia huggingface dataset:
ทาทูอีน
แหล่งข้อมูลอื่น

Tatooine ใน Star Wars Databank
Tatooine ใน Wookieepedia: The Star Wars Wiki
| ด ค กสตาร์ วอร์ส เอพพิโซด 1: ภัยซ่อนเร้น |
| --- | --- |
ตัวละคร:  ไควกอน จินน์  โอบีวัน เคโนบี  ดาร์ธ มอล  แพดเม่ อมิดาลา  อนาคิน สกายวอล์คเกอร์  พัลพาทีน/ดาร์ธ ซิเดียส  เมซ วินดู  โยดา  จาร์ จาร์ บิงคส์  ซีทรีพีโอ  อาร์ทูดีทู  แจบบา เดอะ ฮัทท์ 
ดาวเคราะห์:  คอรัสซัง  นาบู  ทาทูอีน 
เมือง:  คอรัสซัง 
เกม:  พินบอล
บางปะกง

บางปะกง อาจหมายถึง
อำเภอบางปะกง - อำเภอในจังหวัดฉะเชิงเทรา
แม่น้ำบางปะกง - แม่น้ำที่ไหลผ่าน จังหวัดปราจีนบุรี นครนายก ฉะเชิงเทรา และมาไหลออกที่อำเภอบางปะกงจังหวัดฉะเชิงเทรา
ร.ล.บางปะกง (เรือหลวงบางปะกง เรือลำที่สอง)
ธันยวัชร์ ไชยตระกูลชัย

ธันยวัชร์ ไชยตระกูลชัย  ชื่อเดิมคือ สุจิต เป็นนักพูด, นักบรรยายชื่อดัง, พิธีกร, นักจัดรายการวิทยุ, ผู้เชี่ยวชาญด้านการตลาด
และเป็นอาจารย์สอนวิชา Brand Management ที่ บัณฑิตวิทยาลัยการจัดการและนวัตกรรม มหาวิทยาลัยเทคโนโลยีพระจอมเกล้าธนบุรี นับถือศาสนาคริสต์ นิกายโรมันคาทอลิก
จุดเริ่มต้นการทำงาน ธันยวัชร์มีโอกาสเข้ามาอยู่ในสายงานสื่อสารมวลชน นักข่าว นักจัดรายการวิทยุ แปลหนังสือ เขียนข่าวคอลัมน์การตลาด สัมภาษณ์นักธุรกิจที่ประสบความสำเร็จทำให้ดูดซับความรู้จากนักธุรกิจแล้วนำมาวิเคราะห์หาข้อมูล นำเสนอสู่สาธารณชน กลายเป็นผู้เชี่ยวชาญด้านการตลาดและก้าวเข้ามาเป็นกรรมการรายการทีวี พิธีกรรายการทีวี  วิทยากร  อาจารย์พิเศษมหาวิทยาลัยจนถึงปัจจุบัน
การศึกษา

มัธยมศึกษาที่ โรงเรียนปานะพันธุ์วิทยาในพระบรมราชูปถัมภ์
ปริญญาตรีรัฐศาสตร์ มหาวิทยาลัยเกษตรศาสตร์
ปริญญาโทบริหารธุรกิจ (การตลาด) มหาวิทยาลัยกรุงเทพ
การทำงาน

จัดรายการ Business Connection ทางคลื่น 96.50 คลื่นความคิด (http://radio.mcot.net/fm965/)
จัดรายการ “คิดอะไรไม่ออกบอกธันยวัชร์” ทางคลื่น 97.75 (http://www.managerradio.com)
จัดรายการ เวลาเศรษฐกิจ/ECONOMIC TIME ทาง TrueVisions 7 (TNN 24)
เคยจัดรายการ  (ดูแล้ว) รวยไม่เลิก ออกอากาศทางช่อง 11
เขียนคอลัมน์ marketing thought ลงในนิตยสาร BrandAge
เคยเป็นกรรมการตัดสิน รายการ SME ตีแตก ออกอากาศทางช่อง 5 ทุกวันศุกร์ เวลา 22:30 น.
เป็นกรรมการตัดสิน รายการ นักประดิษฐ์พันล้าน ออกอากาศทางช่อง เวิร์คพอยท์ ทีวี ทุกวันจันทร์ เวลา 20:00 น.
เป็นพิธีกรร่วม รายการ เวทีข่าวสุดสัปดาห์  ออกอากาศทางช่อง 5 ทุกวันเสาร์-อาทิตย์ เวลา 11:00 - 11:45 น.
เป็นพรีเซ็นเตอร์ โฆษณาซันสแนค
กรรมการตัดสิน รายการ ร้อยมือสร้างเมือง ออกอากาศทางช่อง 9 ทุกวันวันเสาร์ - อาทิตย์ เวลา 20.30 - 21.30 น.
กรรมการตัดสิน รายการ SME มีตังเยอะ ออกอากาศทางช่อง 5 ทุกวันอาทิตย์ เวลา 22:30 น.
เป็นกรรมการตัดสิน รายการ SME ตีแตก ออกอากาศทางช่อง 23 WorkPointTV ทุกวันเสาร์ เวลา : 21.15 – 22.15 น.
เป็นกรรมการตัดสิน รายการ THE DISH เมนูทอง ออกอากาศทางช่อง 23 WorkPointTV ทุกวันอาทิตย์ เวลา : 11.00 – 12.00 น.
จัดรายการ กลยุทธ์ธุรกิจ กับอาจารย์ธันยวัชร์ ออกอากาศทางช่อง 34 อมรินทร์ ทีวี ทุกวันจันทร์-ศุกร์ เวลา : 08.30 น. เริ่ม 3 พฤศจิกายน 2557 เปลี่ยนเวลาเป็น13.00-13.30
เป็นกรรมการตัดสิน รายการ ทีเด็ดลูกหนี้ ออกอากาศทางช่อง 3 Original และ 3 hd ทุกวันจันทร์และศุกร์ เวลา 9.30-10.00 น.
งานเขียนและงานแปลที่เคยตีพิมพ์

| --- | --- |
 7 มังกร 20 ทายาท ผู้กุมประเทศไทย  24 กรณีศึกษากลยุทธ์ธุรกิจ  คุณถาม คอตเลอร์ตอบ (ACCORDING TO KOTLER)  คิดใหม่เพื่ออนาคต  รู้ทันการตลาด  SHINOVATION  ENTERPRENEUR :วิสัยทัศน์ กลยุทธ์ และแรง บันดาลใจของห้าขาใหญ่ธุรกิจบันเทิง  Sigvey Way: รวมบทสัมภาษณ์อดีตซีอีโอดีแทค ซิกเว่ เบรกเก้  สุดยอด SME ตีแตก:  Case Study 3.0 : อ่านเกม อ่านกลยุทธ์ วิเคราะห์ธุรกิจไทย  Case Study 4.0 : อ่านเกม อ่านกลยุทธ์ วิเคราะห์ธุรกิจไทย  Case Study 5.0 : 4M movie, media, mobile, modern trade  Case Study 6.0 : MAKE WAR OR DIE  Case Study 7.0 : THE NAME OF THE GAME  Case Study 8.0 : Market & Co.,  Case Study 9.0 : phenomenon : win mob, win mass, win market  Case Study 10.0 : blue ocean  Case Study 11.0 : เมื่อ Blue Ocean กลายเป็น Red Ocean  Case Study 12.0 : Top 9 Blue Ocean  Case Study 13.0 : Managing Brand In Recession Time  Case Study 14.0 : Social Media Marketing  Case Study 15.0 : Steve Jobs Marketing  
จากมนุษย์เงินเดือนสู่สุดยอด SME
แหล่งข้อมูลอื่น

Instagram
Twitter
Facebook
marketing management and strategy
Marketing and Management
Hi5[ลิงก์เสีย]
Line:@thunyawat
ธันยา แม่มดยอดยุ่ง

| ธันยา แม่มดยอดยุ่ง |
| --- | --- |
กำกับ: พรพจน์ กนิษฐเสน
เขียนบท: พรพจน์ กนิษฐเสน
อำนวยการสร้าง: พรพจน์-รัชนีวรรณ
นักแสดงนำ:  ลลิตา ปัญโญภาส  วิลลี่ แมคอินทอช 
ผู้จัดจำหน่าย: พรพจน์ฟิล์ม
วันฉาย: 30 ธันวาคม พ.ศ. 2532
ความยาว: 118 นาที
ประเทศ: ไทย
ภาษา: ไทย
ธันยาแม่มดยอดยุ่ง เป็นภาพยนตร์ไทยที่ออกฉายในปี พ.ศ. 2532 เป็นผลงานลำดับที่ 37 ของพรพจน์-รัชนีวรรณ กำกับโดย "พรพจน์ กนิษฐเสน" สร้างจากนวนิยายของ ชลาลัย นอกจากนี้ยังป็นเรื่องแรกของพรพจน์ฟิล์มที่ได้มีการนำเอาเทคนิคพิเศษมาใช้ นอกเหนือจากการยกกองไปถ่ายทำยังต่างประเทศ นับเป็นภาพยนตร์ที่ลงทุนมากเรื่องหนึ่งของพรพจน์ฟิล์ม
ต่อมาถูกนำมาสร้างเป็นละครโทรทัศน์ในปี พ.ศ. 2544 ผลิตโดย กันตนา เขียนบทโทรทัศน์โดย พาฝัน กำกับการแสดงโดย สุรทิน โอฬวานิช ละลิตา ฉันทศาสตร์โกศล นำแสดงโดย คลาวเดีย จักรพันธุ์, วีรภาพ สุภาพไพบูลย์, คัทรียา กาญจนโรจน์, ดนัย ศรีภิญโญ, ดิษย์ลดา ดิษยนันทน์, ศิริพิชญ์ กฤษณะเศรณี และนักแสดงอีกคับคั่ง ออกอากาศทาง สถานีโทรทัศน์สีกองทัพบกช่อง 7
เรื่องย่อ

ธันยา (ลลิตา ปัญโญภาส) ถูกมารดาส่งตัวมาเมืองไทยเพื่อเรียนวิชาแม่มดเพิ่มเติมกับอาจารย์เขียด (สมพงษ์ พงษ์มิตร) แต่ด้วยความซุ่มซ่ามของธันยาทำให้เจอกับอัศวิน (วิลลี่ แมคอินทอช) เป็นจุดเริ่มต้นที่ทำให้เกิดเรื่องราวความรักของเธอและเขาขึ้นมา และธันยาต้องตามหาอาจารย์ของตนให้พบ โดยมีแจ็ค (เวนย์ ฟอลโคเนอร์) และพรรคพวกซึ่งเป็นคู่ปรับของอัศวินกับป่น (อังคณา ทิมดี) คนรักอัศวินได้เข้ามาร่วมสร้างความวุ่นวายด้วย
นักแสดง

รายชื่อนักแสดงได้แก่
ลลิตา ปัญโญภาส - รับบท ธันยา
วิลลี่ แมคอินทอช - รับบท อัศวิน (หมอวิน)
สุลาลีวัลย์ สุวรรณทัต - รับบท ป้าทอง
สมพงษ์ พงษ์มิตร - รับบท อาจารย์เขียด
พิราวรรณ ประสพศาสตร์ - รับบท อ.เพ็ญพร (แม่ของป่นและโป้ง)
อังคณา ทิมดี - รับบท ป่น
นาคร ศิลาชัย - รับบท แพะ
เวนย์ ฟอลโคเนอร์ - รับบท แจ็ค
แดนนี่ ศรีภิญโญ - รับบท เด่น
พีระ สินสมบูรณ์ - รับบท แป๊ะ
ซานโตส กลิ่นสี - รับบท ส้มเปรี้ยว
ด.ช.บอย เนติลักษณ์ - รับบท โป้ง
นักแสดงรับเชิญ

แครีน เพ็งทรัพย์ - รับบท ธันทาญ่า (แม่ของธันยา)
รัตนาภรณ์ อินทรกำแหง - รับบท สโนไวท์ (คุณยายของธันยา)
อัญชลี ไชยศิริ - รับบท เฮเลน่า (แม่มด)
ณัฐนี สิทธิสมาน - รับบท ท่านผู้นำแม่มด
ยุวดี เรืองฉาย - รับบท พริสติล่า (แม่มด)
ชาญณรงค์ ขันฑีท้าว - รับบท ติ๊ก (เจ้าของร้านอาหารพิงสวน)
เจิด ดิษฐสระ - รับบท มือปืน
ข้อมูลเพิ่มเติม

เป็นภาพยนตร์เรื่องแรกของวิลลี่ แมคอินทอช
มีอยู่ฉากหนึ่งที่ผู้กำกับบอกให้วิลลี่เชยคาง วิลลี่ก็เชยคางตัวเองขึ้น คนในกองถ่ายเลยหัวเราะกันใหญ่ เพราะตามบทวิลลี่ต้องเชยคางหมิว เนื่องมาจากวิลลี่ไม่ได้อ่านบทตลอดเพราะคิดว่าเข้าใจเนื้อเรื่องแล้ว
นาโอโกะ

| นาโอโกะ |
| --- | --- |
กำกับ: โทโมยูกิ ฟุรุมายะ
นักแสดงนำ: จุริ อุเอะโนะ ฮะรุมะ มิอุระ
วันฉาย: 2008.02.16
ประเทศ: ญี่ปุ่น
ภาษา: ญี่ปุ่น
นาโอโกะ (ญี่ปุ่น: 奈緒子; โรมาจิ: Naoko) เป็นภาพยนตร์ญี่ปุ่นที่ดัดแปลงมาจากการ์ตูนเรื่องดังเรื่องหนึ่งของญี่ปุ่น ของโนบุฮิโร่ ซาคาตะ และ ยู นากาฮาระ โดยมีชื่อเดียวกันทั้งในฉบับการ์ตูนและภาพยนตร์ เป็นเรื่องราวเกี่ยวกับตัวเอกซึ่งเป็นนักวิ่งมาราธอน ฉบับภาพยนตร์ออกฉายทั่วประเทศญี่ปุ่นในวันที่ 16 กุมภาพันธ์ 2551 นำแสดงโดย จุริ อุเอะโนะ และ ฮารุมะ มิอุระ
เนื้อเรื่อง

ตอนอยู่ประถม 4 นาโอโกะ เคยได้รับการช่วยชีวิตจากพ่อของยูสุเกะ ตอนที่เธอพลัดตกจากเรือที่จะข้ามฟากไปยังเกาะนามิคิริชิมะ เธอปลอดภัย แต่พ่อของยูสุเกะโชคร้าย ไม่มีใครพบเห็นเขาอีกเลย ไม่ว่าจะระดมคนออกหาในทะเลกี่ครั้งก็ตาม ภาพของชายใจดีที่สละชีวิตเพื่อช่วยเธอไว้ ภาพของยูสุเกะผู้เป็นลูกชายที่ร่ำร้องให้เธอคืนชีวิตพ่อของเขากลับมา เรื่องนี้กลายเป็นความรู้สึกผิดฝังใจนาโอโกะมาตลอด แม้กระทั่งเมื่อเธอเติบโตขึ้นจนอยู่ชั้นมัธยมศึกษาปีที่ 6 และกำลังจะสอบเข้ามหาวิทยาลัยในปีหน้านี้แล้ว เธอก็ยังไม่เคยลืมเรื่องที่เกิดขึ้น รวมถึงภาพของยูสุเกะได้เลย
นาโอโกะ เป็นสมาชิกชมรมกรีฑา ในช่วงปิดภาคฤดูร้อน เธออาสาสมัครมาช่วยงานในการแข่งขันกรีฑาประจำปี ที่นี่เองที่เธอได้มีโอกาสพบกับยูสุเกะอีกครั้ง ด้วยความเข้าใจและเห็นใจของอาจารย์นิชิอุระ ซึ่งเป็นอาจารย์ที่ปรึกษาชมรมวิ่งมาราธอน เขาให้นาโอโกะเข้ามาช่วยการเข้าค่ายเก็บตัวของนักกีฬาที่โรงเรียน เพื่อเปิดโอกาสให้ทั้งนาโอโกะ และยูสุเกะได้มีโอกาสทำความเข้าใจกันอีกครั้ง
ตัวละคร

นาโอโกะ ชิโนมิยะ - จุริ อุเอะโนะ
ยูสุเกะ อิคิ -ฮะรุมะ มิอุระ
เทนเซน นิชิอุระ -ซึรุเบะ โชฟุคุเท
ประธานาธิบดีฮาวาย

| ประธานาธิบดีฮาวาย President of Hawaii |
| --- | --- |
ธงชาติ
วาระ: 6 ปี
ผู้ประเดิมตำแหน่ง: แซนฟอร์ด บี. โดล
สถาปนา: 4 กรกฎาคม พ.ศ. 2437
ยกเลิก: 14 มิถุนายน พ.ศ. 2443
ตำแหน่งที่มาแทน: ผู้ว่าการดินแดนฮาวาย
ประธานาธิบดีฮาวาย เป็นตำแหน่งของประมุขแห่งรัฐและหัวหน้ารัฐบาลของสาธารณรัฐฮาวาย ตำแหน่งนี้ได้รับการสถาปนาขึ้นเมื่อ 4 กรกฎาคม พ.ศ. 2437 แทนตำแหน่งพระมหากษัตริย์ฮาวาย ภายหลังการล้มล้างราชอาณาจักรฮาวาย และตำแหน่งนี้สิ้นสุดลงเมื่อ 14 มิถุนายน พ.ศ. 2443 หลังสหรัฐอเมริกาผนวกฮาวายเข้าเป็นส่วนหนึ่งของสหรัฐ และแปรสภาพกลายเป็นดินแดนฮาวาย
อำนาจหน้าที่

ประธานาธิบดีฮาวายเป็นประมุขแห่งรัฐและหัวหน้ารัฐบาลของสาธารณรัฐ รัฐธรรมนูญกำหนดว่าประธานาธิบดีจะดำรงตำแหน่งหกปีแ​​ละระบุว่าบุคคลไม่สามารถที่จะได้รับการเลือกตั้งสองสมัยติดต่อกันในการดำรงตำแหน่ง ประธานาธิบดีมีอำนาจในการยับยั้งกฎหมายซึ่งอาจจะถูกลงมติโดยสองในสามของจำนวสมาชิกสภานิติบัญญัติ และยังเป็นผู้บัญชาการทหารของกองทัพฮาวาย ประธานาธิบดีได้รับการแต่งตั้งขึ้นอยู่กับการเลือกตั้งในวุฒิสภา สมาชิกของคณะรัฐมนตรีของเขา สมาชิกคณะรัฐมนตรีได้รับการพิจารณาเลือกจากสภานิติบัญญัติที่พวกเขาสามารถมีส่วนร่วมในการดำเนินการ แต่ไม่สามารถลงคะแนนตามที่พวกเขาไม่ได้เลือกสมาชิกสภานิติบัญญัติ ถ้าตำแหน่งประธานาธิบดีว่างลง รัฐมนตรีว่าการกระทรวงการต่างประเทศจะทำหน้าที่เป็นรักษาการประธานาธิบดีจนกว่ารัฐสภาจะลงมติเลือกผู้สืบทอด
มาตรา 23 ของรัฐธรรมนูญ พ.ศ. 2437 แซนฟอร์ด บี. โดล เป็นประธานาธิบดีของสาธารณรัฐ นอกจากนี้เขายังเป็นประธานาธิบดีเพียงคนเดียวของประเทศก่อนที่จะถูกผนวกเข้าเป็นดินแดนของสหรัฐอเมริกาในปี พ.ศ. 2443 และโดลกลายเป็นผู้ว่าการคนแรก
แซนฟอร์ด บี. โดล
ชิงกันเซ็ง

ชิงกันเซ็งต่าง ๆ ที่อู่รถของ JR ตะวันออก ค.ศ. 2012
ชิงกันเซ็งรุ่นต่าง ๆ ที่อู่รถของ JR ตะวันตก ค.ศ. 2008
ชิงกันเซ็ง (ญี่ปุ่น: 新幹線; โรมาจิ: shinkansen, แปล: สายทางไกลสายใหม่) เป็นชื่อเรียกเครือข่ายรถไฟความเร็วสูงในประเทศญี่ปุ่นซึ่งดำเนินงานโดย 4 กลุ่มบริษัทรถไฟญี่ปุ่น สายแรกที่เปิดใช้งานคือ โทไกโดชิงกันเซ็ง (515.4 กม.) ในปี ค.ศ. 1964 จากนั้นเป็นต้นมา เครือข่ายรถไฟความเร็วสูงชิงกันเซ็งก็ได้ถูกขยายออกไปทั่วประเทศ ด้วยระยะทางรวมกว่า 2,951.3 กม. และวิ่งด้วยความเร็ว 240–320 กม./ชั่วโมง นอกจากนี้ ยังมีสาย มินิชิงกันเซ็ง สั้น ๆ ความยาว 10.3 กม. ที่วิ่งด้วยความเร็ว 130 กม./ชั่วโมง
รถไฟชิงกันเซ็งให้บริการแก่ผู้โดยสารด้วยความเร็วสูงสุด 320 กม./ชั่วโมง แม้ว่าจะสามารถทำความเร็วได้สูงสุดถึง 443 กม./ชั่วโมงในการทดสอบเมื่อ ค.ศ. 1996 และรถไฟชิงกันเซ็งยังทำลายสถิติรถไฟที่วิ่งเร็วที่สุดในโลกด้วยความเร็วถึง 603 กม./ชั่วโมง ในการทดสอบขบวนแม็กเลฟ เมื่อเดือนเมษายน ค.ศ. 2015
ประวัติ

ชิงกันเซ็งได้ต้นแบบการพัฒนามาจากรถไฟความเร็วสูง ซีเมนส์ ของ เยอรมนี  ญี่ปุ่นมีความต้องการสร้างรางรถไฟที่รองรับรถไฟที่วิ่งด้วยความเร็วสูง เนื่องจากภูมิประเทศของญี่ปุ่นเต็มไปด้วยภูเขาเป็นจำนวนมาก การสร้างเส้นทางรถไฟปกติจึงมีความคดเคี้ยว นอกจากนั้นเส้นทางรถไฟที่มีอยู่ในขณะนั้นมีความกว้างแบบแคบ คือ 1,067 มิลลิเมตร (แนร์โรว์เกจ) ทำให้รถไฟไม่สามารถเร่งให้มีความเร็วสูงกว่านี้ได้ จึงได้สร้างทางรถไฟความเร็วสูงขึ้นมาอย่างจริงจังเป็นประเทศแรกในโลก ต่อมา ญี่ปุ่นมีความต้องการสร้างระบบรถไฟความเร็วสูงมากกว่าความต้องการสร้างของประเทศที่มีระบบรางรถไฟความกว้างมาตรฐานอยู่แล้วและญี่ปุ่นนั้นก็มีศักยภาพในการปรับปรุงระบบรถไฟให้ทันสมัยมากกว่าอีก
ประวัติ > จุดประสงค์แรก

ชื่อเรียกอีกชื่อที่คุ้นหูกันดีสำหรับชิงกันเซ็งนี้คือ รถไฟหัวกระสุน (bullet train) ซึ่งเป็นความหมายของคำในภาษาญี่ปุ่นว่า ดังงัง เร็ชชะ (弾丸列車) ต่อมาชื่อนี้ได้นำมาเรียกเป็นชื่อเล่นของโครงการตั้งแต่ตอนเริ่มต้นปรึกษาหารือความเป็นไปได้ของโครงการในราวทศวรรษที่ 1930 ชื่อนี้ได้มาจากลักษณะของหัวรถจักรที่มีลักษณะคล้ายกับหัวกระสุนปืนและยังมีความเร็วสูงเหมือนกระสุนปืน
คำว่า "ชิงกันเซ็ง" มีการนำมาใช้อย่างเป็นทางการเมื่อปี ค.ศ. 1940 เพื่อใช้เรียกเส้นทางที่สร้างขึ้นเพื่อเดินรถไฟโดยสาร/สินค้าจากกรุงโตเกียวไปยังชิโมะโนะเซะกิ โดยการใช้พลังงานไอน้ำและหัวรถจักรไฟฟ้าที่สามารถเร่งความเร็วได้ถึง 200 กิโลเมตรต่อชั่วโมง หลังจากนั้นสามปีต่อมา รัฐมนตรีรถไฟได้ผลักดันให้เกิดโครงการขยายทางรถไฟไปสู่กรุงปักกิ่ง (โดยการเจาะอุโมงค์ผ่านคาบสมุทรเกาหลี) หรือยาวไปจนถึงสิงคโปร์ ไปจนถึงการสร้างทางรถไฟเชื่อมกับทางรถไฟสายทรานส์-ไซบีเรียและทางรถไฟสายอื่น ๆ ของเอเชีย แต่แผนดังกล่าวได้มีการยกเลิกในปี ค.ศ. 1943 และสภาวะของญี่ปุ่นในสงครามโลกครั้งที่ 2 กำลังตกเป็นฝ่ายเสียเปรียบ อย่างไรก็ตาม โครงสร้างบางส่วนก็ได้รับการพัฒนาต่อ เช่น อุโมงค์บางส่วนได้มาการนำมาใช้สำหรับชิงกันเซ็งในปัจจุบันนับตั้งแต่มีการสร้างครั้งแรกในช่วงสงคราม
ประวัติ > การก่อสร้าง

หลังจากสงครามโลกครั้งที่ 2 ได้สิ้นสุดลง รถไฟความเร็วสูงก็ได้เลือนหายไปจากความทรงจำของคนญี่ปุ่นเป็นเวลาหลายปี ต่อมากลางทศวรรษที่ 1950 ทางรถไฟสายหลักโทไกโดะก็ถูกใช้งานมาจนเต็มขีดความสามารถแล้ว รัฐมนตรีรถไฟของญี่ปุ่นจึงได้ตัดสินใจกลับมาทบทวนโครงการชิงกันเซ็งอีกครั้ง รัฐบาลได้อนุมัติโครงการเมื่อปี 1958 การก่อสร้างทางรถไฟส่วนแรกของ โทไกโดชิงกันเซ็ง ระหว่างกรุงโตเกียวไปยังโอซากะก็ได้เริ่มต้นขึ้นเมื่อปี พ.ศ. 2502 การก่อสร้างทางรถไฟครั้งนี้ ญี่ปุ่นจำเป็นต้องกู้เงินจากธนาคารโลกเป็นจำนวนเงิน 80 ล้านดอลลาร์สหรัฐ ต่อมาในปี 1962 ได้มีพิธีเปิดการทดสอบระบบเพื่อการขนสินค้าเป็นครั้งแรกในบางส่วนของเส้นทางนี้ ที่เมืองโอดาวาระ จังหวัดคะนะงะวะ
โทไกโดชิงกันเซ็ง ได้เปิดใช้บริการครั้งแรกเมื่อวันที่ 1 ตุลาคม พ.ศ. 2507 (ค.ศ. 1964) ซึ่งทันเวลาสำหรับการแข่งขันกีฬาโอลิมปิกฤดูร้อน 1964 ณ กรุงโตเกียวพอดี ซึ่งนับว่าประสบความสำเร็จทันทีทีเปิดใช้บริการ โดยมีจำนวนผู้โดยสารถึง 100 ล้านคนในเวลาน้อยกว่า 3 ปีคือวันที่ 13 กรกฎาคม พ.ศ. 2510 (ค.ศ. 1967) และยอดผู้โดยสารรวมมีจำนวนถึง 1,000 ล้านคนในปี 1976 และรถไฟขบวนโดยสาร 16 ตู้ก็ได้นำมาจัดแสดงในงานนิทรรศการปี 70 ที่โอซากะ
รถไฟชิงกันเซ็งขบวนแรกวิ่งด้วยความเร็วสูงสุดถึง 210 กิโลเมตรต่อชั่วโมง หลังจากนั้นก็เพิ่มเป็น 220 กิโลเมตรต่อชั่วโมง รถไฟบางขบวนที่มีรูปร่างเป็นหัวกระสุนนั้นยังมีการใช้งานอยู่ในปัจจุบัน และหัวรถจักรคันหนึ่งในจำนวนนี้ปัจจุบันได้นำไปแสดงที่พิพิธภัณฑ์รถไฟแห่งชาติ ที่เมืองยอร์ค สหราชอาณาจักร
ประวัติ > การต่อขยายเส้นทาง

หลังจากในช่วงแรกประสบความสำเร็จ จึงพร้อมที่จะต่อขยายเส้นทางเดินรถไฟออกไปทางตะวันตก โดยมีจุดหมายไปยังฮิโระชิมะและฟุกุโอะกะ (ซันโยชิงกันเซ็ง) จนแล้วเสร็จในปี 1975
คาคุเออิ ทานากะ อดีตนายกรัฐมนตรีญี่ปุ่นได้ให้การสนับสนุนอย่างมาก รัฐบาลชุดนี้ตั้งเป้าว่าจะต่อขยายรางรถไฟที่มีอยู่ให้กลายเป็นรางรถไฟรางคู่ขนานครอบคลุมพื้นที่ทั่วประเทศ เส้นทางใหม่ 2 แห่งแรกคือ โทโฮกุ ชิงกันเซ็ง และโจเอสึ ชิงกันเซ็ง ทั้งสองเส้นทางนี้สร้างขึ้นตามแผนการของรัฐบาลชุดนี้ หลังจากนั้นแผนการต่อขยายในเส้นทางอื่น ๆ ก็ถูกระงับชั่วคราวหรือถูกยกเลิกไปทั้งหมดขณะที่กิจการรถไฟแห่งชาติเริ่มเข้าสู่ภาวะเป็นหนี้มหาศาลเนื่องจากค่าใช้จ่ายในการก่อสร้างเครือข่ายชิงกันเซ็งทั่วประเทศนั้นเป็นตัวเลขที่สูงมากทีเดียว ในราวทศวรรษที่ 1980 การรถไฟญี่ปุ่นอยู่ในภาวะเกือบจะล้มละลาย จนนำไปสู่การเปลี่ยนแปลงเป็นหน่วยงานเอกชนในที่สุด เมื่อปี 1987
อย่างไรก็ตาม โครงการพัฒนารถไฟชิงกันเซ็งก็ได้ดำเนินการมาโดยตลอด มีต้นแบบรถที่มีลักษณะเฉพาะของแต่ละรุ่นออกมาเสมอ ตอนนี้ รถไฟชิงกันเซ็งสามารถทำความเร็วได้ถึง 300 กิโลเมตรต่อชั่วโมง ก้าวขึ้นมาเทียบเท่ารถไฟความเร็วสูงระดับโลกไม่ว่าจะเป็น TGV ของฝรั่งเศส, TAV ของอิตาลี, AVE ของอิตาลี และ ICE ของเยอรมนี
นอกจากนั้น ตั้งแต่ปี 1970 ญี่ปุ่นยังได้พัฒนาชุโอะ ชิงกันเซ็ง ซึ่งเป็นรถไฟพลังแม่เหล็ก (แม็กเลฟ) ที่พัฒนามาจากรถไฟความเร็วสูงพลังแม่เหล็ก (Maglev) ของเยอรมนี โดยกำหนดว่าจะวิ่งจากโตเกียวไปยังโอซากะ ในวันที่ 2 ธันวาคม ค.ศ. 2003 รถไฟพลังแม่เหล็กขนาดสามตู้รถไฟ ชื่อ JR-Maglev MLX01
ประวัติ > สถิติด้านความปลอดภัย

ระหว่างการใช้งานกว่า 40 ปีเต็ม จำนวนยอดผู้โดยสารกว่า 6 ล้านคนมาแล้ว ชิงกันเซ็งก็ไม่เคยมีประวัติว่ามีผู้โดยสารเสียชีวิตเนื่องจากรถไฟตกรางหรือรถไฟชนกัน(รวมไปถึงอุบัติเหตุแผ่นดินไหวและพายุไต้ฝุ่น) มีเพียงการบาดเจ็บและการเสียชีวิตจากประตูรถไฟงับผู้โดยสารหรือสัมภาระของผู้โดยสารเท่านั้น เนื่องจากมีเจ้าหน้าที่ดูแลความปลอดภัยอยู่เป็นจำนวนมากที่สถานีเพื่อป้องกันการเกิดเหตุร้ายขึ้น อย่างไรก็ตาม ก็เคยมีประวัติผู้โดยสารฆ่าตัวตายด้วยการกระโดดลงไปในรางขณะที่รถไฟกำลังเทียบชานชาลาหรือกระโดดออกจากรถไฟก่อนที่รถไฟจะจอด
ชิงกันเซ็งช่วงที่กำลังรับส่งผู้โดยสารนั้นเคยตกรางเพียงครั้งเดียวเท่านั้น ซึ่งเกิดขึ้นเมื่อเกิดแผ่นดินไหวในชูเอะสึ เมื่อวันที่ 23 ตุลาคม ค.ศ. 2004 ตอนโดยสารจำนวน 8 ตอนจากทั้งหมด 10 ตอนของรถไฟหมายเลข 325 สาย โจเอ็ทสุ ชิงกันเซ็ง ตกรางใกล้ ๆ กับสถานีนะงะโอะกะ ในเมืองนะงะโอะกะ จังหวัดนีงาตะ แต่ผู้โดยสารทั้ง 154 คนไม่มีผู้ใดได้รับบาดเจ็บหรือเสียชีวิตแต่อย่างใดPDF (43.8 KiB) ในช่วงที่เกิดเหตุการณ์แผ่นดินไหวนั้น ระบบตรวจจับแผ่นดินไหวสามารถสั่งการให้รถไฟหยุดได้อย่างรวดเร็ว
ชิงกันเซ็งในอนาคต

ปัญหาอย่างหนึ่งของชิงกันเซ็งคือ ยิ่งเพิ่มความเร็วมากเท่าไหร่ก็ยิ่งทำให้มีมลพิษทางเสียงมากขึ้นและแก้ไขได้ยากขึ้นอีกด้วย การศึกษาวิจัยในปัจจุบันจึงมุ่งเน้นในเรื่องการลดเสียงดังที่เกิดขึ้น โดยเฉพาะอย่างยิ่ง เสียงที่เกิดขึ้นในอุโมงค์ หรือ tunnel boom อันเกิดจากการที่รถไฟวิ่งออกจากอุโมงค์ด้วยความเร็วสูง
บริษัทรถไฟญี่ปุ่นตะวันออกได้ประกาศว่ารถไฟขบวนใหม่สามารถวิ่งได้ด้วยความเร็วถึง 320 กิโลเมตรต่อชั่วโมง และจะนำมาใช้ในการเปิดตัวโทโฮกุชิงกันเซ็ง ซึ่งเป็นส่วนต่อขยายจากฮะชิโนะเฮะไปยังอาโอโมริในช่วงต้นปี 2011 แต่จากการทดลองวิ่งรถไฟ Fastech 360 พบว่า ที่ความเร็ว 360 กิโลเมตรต่อชั่วโมงนั้นยังมีปัญหาอยู่ที่มลพิษทางเสียง สายส่งเหนือรถไฟ และระยะหยุดรถ ซึ่งอาจจะเป็นข้อจำกัดของการเทคโนโลยีชิงกันเซ็งในปัจจุบันก็ว่าได้ ในที่สุด ก็มีการนำเอาเทคโนโลยีรถไฟพลังแม่เหล็กหรือเทคโนโลยีอื่นมาทดแทน หากสามารถวิ่งได้ด้วยความเร็ว 320 กิโลเมตรต่อชั่วโมงจากอุตสึโนะมิยะไปยังอาโอโมริแล้วก็จะทำให้สามารถเดินทางจากโตเกียวไปยังอาโอโมริได้โดยใช้เวลาประมาณ 3 ชั่วโมงเท่านั้น (ระยะทางประมาณ 675 กิโลเมตรหรือ 419 ไมล์)
นอกจากนั้น ผู้บริหารของการรถไฟแห่งญี่ปุ่นสายกลางก็ได้ประกาศแผนการที่จะสร้างรถไฟพลังแม่เหล็ก ชูโอะ ชิงกันเซ็ง ให้สามารถเดินทางจากโตเกียวไปยังนาโกย่าภายในเวลาไม่ถึง 1 ชั่วโมงให้ได้ (ระยะทางประมาณ 366 กิโลเมตรต่อชั่วโมง) ภายในปี 2027
รายชื่อเส้นทางชิงกันเซ็ง

| สาย | ต้นทาง | ปลายทาง | ระยะทาง> km | ระยะทาง> mi | ผู้ให้บริการ | เปิดให้บริการ | ผู้โดยสารต่อปี (2018) |
| --- | --- | --- | --- | --- | --- | --- | --- |
| โทไกโดชิงกันเซ็ง | โตเกียว | ชินโอซากะ | 515.4 | 320.3 |  JR ตอนกลาง | 1964 | 174,171,000 |
| ซันโยชิงกันเซ็ง | ชินโอซากะ | ฮากาตะ | 553.7 | 344.1 |  เจอาร์เวสต์ | 1972–1975 | 76,007,000 |
| โทโฮกุชิงกันเซ็ง | โตเกียว | ชินอาโอโมริ | 674.9 | 419.4 |  เจอาร์ตะวันออก | 1982–2010 | 93,489,000 |
| โจเอ็ตสึชิงกันเซ็ง | โอมิยะ | นีงาตะ | 269.5 | 167.5 |  เจอาร์ตะวันออก | 1982 | 44,452,000 |
| โฮกูริกุชิงกันเซ็ง | ทะกะซะกิ | สึรูงะ | 470.6 | 292.4 |  เจอาร์ตะวันออก  เจอาร์เวสต์ | 1997–2024 | 31,670,000 |
| คีวชูชิงกันเซ็ง | ฮากาตะ | คาโงชิมะชูโอ | 256.8 | 159.6 |  JR คีวชู | 2004–2011 | 14,488,000 |
| นิชิคีวชูชิงกันเซ็ง | ทาเกโอะ-อนเซ็ง | นางาซากิ | 66.0 | 41.0 |  JR คีวชู | 2022 |  |
| ฮกไกโดชิงกันเซ็ง | ชินอาโอโมริ | ชินฮาโกดาเตะโฮกูโตะ | 148.8 | 92.5 |  เจอาร์ฮกไกโด | 2016 | 1,601,000 |
ในทางปฏิบัติ ทางรถไฟสายโทไกโด ซันโย และคิวชู เป็นเส้นทางที่เชื่อมต่อกันระหว่างทิศตะวันตก/ทิศใต้จากโตเกียว ขบวนที่วิ่งระหว่างสายโทไกโดและซันโย และขบวนระหว่างสายซันโยและคิวชู แม้ว่าจะเป็นผู้ให้บริการรถไฟคนละบริษัทก็ตาม
ทางรถไฟสายโทไกโดชิงกันเซ็งไม่ได้เชื่อมต่อกับสายของโทโฮกุชิงกันเซ็งที่สถานีโตเกียว เนื่องจากใช้มาตรฐานการจ่ายไฟฟ้าที่แตกต่างกัน ดังนั้นจึงไม่มีขบวนผ่านระหว่างสายเหล่านั้น ขบวนที่มุ่งหน้าไปทางเหนือทั้งหมดจากโตเกียว จะเดินทางไปตามเส้นทางโทไกโดชิงกันเซ็งจนถึงโอมิยะเป็นอย่างน้อย
นอกจากนี้ยังมีเส้นทางรถไฟที่มีการเปลี่ยนขนาดรางจาก 1.067 เมตร เป็น 1.435 เมตร เพื่อให้รถไฟชิงกันเซ็งสามารถวิ่งได้เรียกว่า มินิชิงกันเซ็ง มีทั้งหมด 2 สาย ได้แก่
สายยามางาตะ ชิงกันเซ็ง (ฟูกูชิมะ – ชินโจ)
สายอากิตะ ชิงกันเซ็ง (โมริโอกะ – อากิตะ)
และยังมีเส้นทางรถไฟอีกสองสายที่มีรางขนาดมาตรฐาน แต่ไม่จัดว่าเป็นเส้นทางของชิงกันเซ็งแต่ก็มีการให้บริการชิงกันเซ็งอยู่ ได้แก่
สายฮากาตะ มินะมิ (ฮากาตะ - ฮากาตะ-มินะมิ)
สายกาลายุซะวะ เป็นสาขาของสายโจเอะสึ (เอะชิโกะยูซะวะ - กาลายูซะวะ)
รายชื่อเส้นทางชิงกันเซ็ง > เส้นทางที่กำลังก่อสร้าง

เส้นทางเหล่านี้มีชื่อเรียกว่า เซะอิบิ ชิงกันเซ็ง (整備新幹線) หรือ "ชิงกันเซ็งที่วางโครงการไว้แล้ว" (planned Shinkansen) กำลังดำเนินการก่อสร้างอยู่ ได้แก่
ฮกไกโด ชิงกันเซ็ง เชื่อมต่อจากฮาโกดาเตะไปยังซัปโปะโระ กำลังอยู่ระหว่างการก่อสร้างและจะเปิดใช้บริการในปี ค.ศ. 2030
ชูโอ ชิงกันเซ็ง เป็นทางรถไฟประเภทแม็กเลฟ เส้นทางระหว่างโตเกียว–โอซากะ ปัจจุบันอยู่ระหว่างการก่อสร้างช่วงที่ 1 ระหว่างโตเกียว–นาโงยะ โดยบริษัทรถไฟญี่ปุ่นตอนกลาง ประกาศตั้งเป้าจะเปิดให้บริการในปี ค.ศ. 2027
รายชื่อเส้นทางชิงกันเซ็ง > เส้นทางในอนาคต

ส่วนต่อขยายของโฮะกุริกุ ชิงกันเซ็ง จากสึรุงะผ่านโอบามะ–เกียวโต–โอซากะ คาดว่าจะเริ่มก่อสร้างในปี ค.ศ. 2030
นิชิคีวชู ชิงกันเซ็ง ช่วงที่ 2 ระหว่างทาเกโอะ–ออนเซ็น ไปยังฮากาตะ ปัจจุบันยังไม่มีความชัดเจนที่จะกำหนดการก่อสร้างและเปิดใช้งาน
ชูโอ ชิงกันเซ็ง ส่วนต่อขยายระหว่างนาโงยะ–โอซากะ ตั้งเป้าเปิดให้บริการในปี ค.ศ. 2037
รายชื่อเส้นทางชิงกันเซ็ง > เส้นทางที่ยกเลิกไปแล้ว

ในช่วงทศวรรษ 1970 มีแผนที่จะสร้างนาริตะ ชิงกันเซ็ง เพื่อเชื่อมต่อไปยังท่าอากาศยานนานาชาตินาริตะ ต่อมาได้ยกเลิกไปในปี ค.ศ. 1983 หลังจากมีการชุมนุมประท้วงของผู้อยู่อาศัยในพื้นที่
ชิงกันเซ็งรุ่นต่าง ๆ

รถไฟชิงกันเซ็งสามารถพ่วงได้ยาวถึง 16 ตอน แต่ละตอนมีความยาว 25 เมตร และรถไฟชิงกันเซ็งที่ยาวที่สุดมีความยาว 400 เมตรวัดจากหัวขบวนถึงท้ายขบวน สถานีรถไฟจึงต้องมีความยาวเพียงพอสำหรับรถไฟชิงกันเซ็งเหล่านี้ด้วย
รถไฟโดยสาร
0 ซีรีส์
100 ซีรีส์
200 ซีรีส์
300 ซีรีส์
400 ซีรีส์ (มินิชิงกันเซ็ง)
500 ซีรีส์
700 ซีรีส์
700T ซีรีส์ (รถไฟความเร็วสูงของไต้หวัน หรือ ไต้หวัน ชิงกันเซ็ง)
N700 ซีรีส์
800 ซีรีส์
E1 ซีรีส์
E2 ซีรีส์
E3 ซีรีส์ (มินิชิงกันเซ็ง)
E4 ซีรีส์
E5 ซีรีส์
E6 ซีรีส์ (มินิชิงกันเซ็ง)
W7/E7 ซีรีส์
รถไฟทดลองวิ่ง
คลาส 1000
คลาส 951
คลาส 961
คลาส 962
คลาส 500-900 (WIN 350)
คลาส 952/953 (STAR 21)
คลาส 955 (300X)
คลาส E954 (FASTECH 360 S)
คลาส E955 (FASTECH 360 Z) (มินิชิงกันเซ็ง)
รถไฟพลังแม่เหล็ก
LSM200 - 1972
ML100 - 1972
ML100A - 1975
ML-500 - 1977
ML-500R - 1979
MLU001 - 1981
MLU002 - 1987
MLU002N - 1993
MLX01 - 1996
ชิงกันเซ็งรุ่นต่าง ๆ > เทคโนโลยีชิงกันเซ็งในต่างประเทศ

รถไฟที่ใช้เทคโนโลยีของชิงกันเซ็งไม่ได้มีแค่ในญี่ปุ่นเท่านั้น
รถไฟความเร็วสูงไต้หวัน วิ่งด้วยรถไฟซีรีส์ 700T ดำเนินการโดยบริษัทอุตสาหกรรมหนักคาวาซากิ
รถไฟความเร็วสูงจีน นำเข้ารถไฟที่มีความเร็ว 200 กิโลเมตรต่อชั่วโมงขนาด 8 ตอนจำนวน 60 ขบวน ซึ่งเป็นรถไฟซีรีส์ E2-1000 ชื่อว่า CRH -2
Class 395 สร้างด้วยเทคโนโลยีของชิงกันเซ็งโดยบริษัทฮิตาชิ นำไปให้บริการเป็นรถไฟความเร็วสูงสาย 1 ในสหราชอาณาจักร
สถิติความเร็ว

| กิโลเมตรต่อชั่วโมง (ไมล์ต่อชั่วโมง) | รถไฟ | สถานที่ | วันที่ | หมายเหตุ |
| --- | --- | --- | --- | --- |
| 200 (124.3) | ชิงกันเซ็ง คลาส 1000 | รางทดสอบโอดาวาระ ปัจจุบันเป็นส่วนหนึ่งของโทไกโดชิงกันเซ็ง | 31 ตุลาคม ค.ศ. 1962 |  |
| 256 (159.1) | ชิงกันเซ็ง คลาส 1000 | รางทดสอบโอดาวาระ | 30 มีนาคม ค.ศ. 1963 | เคยเป็นสถิติโลก |
| 286 (177.7) | ชิงกันเซ็ง คลาส 951 | ซันโยชิงกันเซ็ง | 24 กุมภาพันธ์ ค.ศ. 1972 | เคยเป็นสถิติโลก |
| 319.0 (198.2) | ชิงกันเซ็ง คลาส 961 | รางทดสอบโอยะมะ ปัจจุบันเป็นส่วนหนึ่งของ โทโฮกุ ชิงกันเซ็ง | 7 ธันวาคม ค.ศ. 1979 | เคยเป็นสถิติโลก |
| 325.7 (202.4) | ชิงกันเซ็ง ซีรีส์ 300 รุ่นทดสอบ | โทไกโดชิงกันเซ็ง | 28 กุมภาพันธ์ ค.ศ. 1991 |  |
| 352.0 (218.7) | คลาส 952/953 รุ่นทดสอบ | โจเอะสึชิงกันเซ็ง | 30 ตุลาคม ค.ศ. 1992 |  |
| 425.0 (264.1) | คลาส 952/953 รุ่นทดสอบ | โจเอะสึชิงกันเซ็ง | 21 ธันวาคม ค.ศ. 1993 |  |
| 426.6 (265.1) | คลาส 955 (300X) รุ่นทดสอบ | โทไกโดชิงกันเซ็ง | 11 กรกฎาคม ค.ศ. 1996 |  |
| 443.0 (275.3) | คลาส 955 (300X) รุ่นทดสอบ | โทไกโดชิงกันเซ็ง | 26 กรกฎาคม ค.ศ. 1996 |  |
รวมภาพชิงกันเซ็ง

ซีรีส์ 0
ซีรีส์ 100
ซีรีส์ 200
ซีรีส์ 300
ซีรีส์ 400
ซีรีส์ 500
700 ซีรี่ย์
ซีรีส์ N700
ซีรีส์ 800
ซีรีส์ E1
ซีรีส์ E2
ซีรีส์ E3
ซีรีส์ E4
E5 ซีรีส์
E6 ซีรีส์
Doctor-Yellow
Fastech 360S
ซีรีส์ W7/E7
ภายใน ซีรีส์ 500 ordinary class
ภายใน ซีรีส์ N700 Green class
ภายใน ซีรีส์ 800 ordinary class
รางรถไฟชิงกันเซ็ง เป็นรางที่มีความกว้างมาตรฐาน (standard gauge)
แผนที่การให้บริการชินคันเซ็นในภูมิภาคชูบุและภูมิภาคคันโต ณ มีนาคม 2024
ชิงกันเซ็งรุ่นต่าง ๆ ในลานจอด
ภูเขาอิบุกิกับชิงกันเซ็ง 300 ซีรีส์
ชิงกันเซ็ง 700T ซีรีส์ ขณะวิ่งทดสอบในไต้หวัน เมื่อเดือนมิถุนายน 2006
ชิงกันเซ็ง N700 ซีรีส์
ถ้ำเขาช้างหาย

ลักษณะภายในของถ้ำเขาช้างหาย
ถ้ำเขาช้างหาย ตั้งอยู่ใน ตำบลนาหมื่นศรี อำเภอนาโยง จังหวัดตรัง
ประวัติ

เขาช้างหายอยู่ภายใต้เขาหินปูนเล็ก ๆ เรียกว่า เขาช้างหาย เป็นภูเขาโดเดี่ยวกลางที่ราบลุ่ม ภายในมีโถงถ้ำเล็กใหญ่อยู่ประมาณ 6 ห้อง มีหินงอกหินย้อยที่ยังมีความสมบูรณ์อยู่มาก บางส่วนยังคงก่อตัวอยู่ ภายในถ้ำได้รับการปรับปรุงทางเดิน จัดแต่งแสงไฟจำลองใว้ให้สำหรับผู้มาเที่ยวถ้ำ ชื่อถ้ำเหล่านี้มีตำนานเล่าว่า เมื่อขบวนช้างของเจ้าเมืองนครศรีธรรมราชไปร่วมงานก่อสร้างพระบรมธาตุเจดีย์ เดินทางมาถึงบริเวณเขาลูกนี้ แม่ช้างเชือกหนึ่งเกิดเจ็บท้องจะคลอดลูก ขบวนจึงหยุดพักรอที่เชิงภู แม่ช้างคลอดลูกเป็นพลายตัวงาม และวิ่งเล่นซุกซนตามประสาลูกช้าง จนแตกตื่นไปทั้งกระบวน ลูกช้างจึงวิ่งเตลิดเข้าไปในถ้ำ หมอควาญจุดไต้เข้าไปตามหาแต่ก็ไม่พบเจอ เนื่องจากภายในถ้ำมีพื้นที่ต่างระดับกัน อีกทั้งหินงอก หินย้อยจำนวนมาก ก็เป็นม่านพรางเอาไว้ ลูกช้างจึงหายเข้าไปในถ้ำ จึงเรียก ถ้ำช้างหายตั้งแต่นั้นมา
สิ่งน่าสนใจ

การเที่ยวชมถ้ำช้างหายต้องเดินไปตามทางวนรอบระยะทางประมาณ 300-400 ม. ที่จัดทำไว้อย่างดี ระหว่างทางมีทางแยกเข้าโถงถ้ำต่างๆ แต่ไม่มีป้ายชื่อ มีทั้งหมด 6 ถ้ำ